இப்படத்தில், மாக்தலேனாவுக்கும் ப்ளாங்கோவுக்கும் இடையே நிலவும் காமம் கலந்த காதலாகட்டும், எர்னெஸ்டோ மாக்தலேனா மீது வைத்திருக்கும் காமம் கலந்த ஆசையாகட்டும், இரண்டுமே மிகச்சரியான முறையில், இக்காட்சிகளைக் காட்டத்துவங்கும்போதே நமக்குப் புரிய வைத்துவிடுகிறார் அல்மதோவார். அதேபோல், படத்தில் பல இடங்களில், அட்டகாசமான உணர்ச்சிபூர்வமான ஷாட்களை வைத்திருக்கிறார். கவனிக்கவும் – ஷாட்கள். நீளமான காட்சிகள் அல்ல. இப்படத்தின் இன்னொரு முக்கிய அம்சம், எந்த முக்கியக் காட்சியிலும், இசை என்பது துளிக்கூட இல்லை. இது, படத்தின் கனத்தை அதிகரிக்கிறது. அதேபோல், இப்படத்தின் கதையில், மேலும் பல திடுக்கிட வைக்கும் அம்சங்கள் உண்டு. படத்தின் ஒரு கட்டத்தில், இது த்ரில்லரோ என்ற சந்தேகம் நமக்குள் எழுகிறது.